Diari Oficial de la Generalitat Valenciana


Sumari del DOGV 3768, del 09-06-2000 (2000/4131)

Notificació de l'expedient sancionador per infracció de costes número 815/1995.
-------------------------------------------------------------------------------

### Dades del document

Número de DOGV
:   3768

Data del DOGV
:   09-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4131


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de l'expedient sancionador per infracció de costes número 815/1995. [2000/S4131]
  
Atés que no s'ha pogut notificar en el domicili conegut per aquesta administració, la proposta de resolució, de 3 de novembre de 1999, formulada per l'instructor de l'expedient sancionador número 815/1995, a nom del senyor Heinz Günther Zimmermann, per infracció de la Llei de Costes, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de la resolució esmentada perquè el present anunci servisca de notificació a l'interessat.
  
Proposta de resolució que formula el senyor. José Luis Martínez Zahonero, instructor de l'expedient sancionador que se segueix contra el senyor Heinz Günther Zimmermann i el senyor Enrique Labernia Panisello en representació de la Constructora Laber-2, SL, per la realització d'obres en la zona de servitud de protecció sense autorització administrativa.
  
D'acord amb el que estableix l'article 18 del Reial Decret 1.398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora, formule la present proposta de resolució que base en els següents fets:
  
1. Amb data 18 de setembre de 1996, va entrar en aquest servei un expedient de trasllat de denúncia, amb informe del Servei de Costes en el qual s'indica que les obres consistents en la construcció d'una piscina, transformació d'una zona de gespa en plataforma de formigó coberta amb pedra plana de marbre, cobriment amb pedra plana de marbre del mur de la parcel·la amb l'augment de l'alçària en 45 centímetres i demolició parcial del mur per a la col·locació d'una porta de fusta d'accés a la parcel·la, entre les fites M-110 i M-112, del terme municipal de Vinaròs (Castelló); que les obres esmentades es troben en la zona de servitud de protecció; que no hi ha autorització administrativa per a la realització d'aquestes obres.
  
2. Amb data 12 de febrer de 1998, es va notificar la resolució del director general d'Obres Públiques per la qual s'acordava la instrucció d'expedient sancionador per la realització de les obres descrites abans, en la zona de servitud de protecció sense autorització administrativa. Amb data 27 de febrer de 1998 es va notificar el plec de càrrecs.
  
3. Amb data 23 de març de 1998, el senyor Arnd Mathias Spallek va trametre una carta a aquesta administració en la qual comunicava que havia transmés l'assumpte al constructor responsable, l'empresa Laber-2, SL, ja que va ser aquesta la que va realitzar les obres.
  
4. Amb data 1 d'abril de 1998, va entrar en aquest servei per mitjà de correu certificat, una còpia del pressupost de les obres presentat a l'Ajuntament de Vinaròs (Castelló).
  
5. Atesa la situació creada el 25 de juny de 1998, el director general d'Obres Públiques va dictar la següent resolució:
  
«Arxivar l'expedient quant al senyor Arnd Mathias Spallek i ampliar-lo, com a inculpat, respecte del senyor Enrique Labernia Panisello, per ser el constructor de les obres consistents en la construcció d'una piscina, transformació d'una zona de gespa en plataforma de formigó coberta amb pedra plana de marbre, cobriment amb pedra plana de marbre del mur de la parcel·la amb l'augment de l'alçària en 45 centímetres i demolició parcial del mur per a la col·locació d'una porta de fusta d'accés a la parcel·la, tot això en la zona de servitud de protecció i sense autorització administrativa prèvia, en la zona Triador, carrer J, núm. 82 de Vinaròs (Castelló).
  
S'ha de notificar la present resolució als interessats i al senyor Enrique Labernia Panisello, a més, la resolució d'inici de l'expedient, de 12 de febrer de 1999, i el plec de càrrecs formulat per l'instructor d'aquest el 27 de febrer de 1998, i se'ls fa saber que els recursos i terminis que s'esmenten en ambdós començaran a comptar des del moment de la notificació.»
  
6. El 23 de juliol de 1998, es va notificar al senyor Enrique Labernia Panisello, com a representant de Laber-2, SL, la resolució d'ampliació de l'expedient per la seua responsabilitat com a constructor.
  
7. Amb data de 28 de juliol de 1998, es va notificar al senyor Labernia Panisello en representació de Laber-2, SL, la resolució d'inici juntament amb el plec de càrrecs.
  
8. El senyor Heinz Günther Zimmermann va formular al·legacions en les quals exposa que el pressupost de les obres ha sigut taxat per aquesta administració per un cost massa alt, i que s'ha de tenir present el pressupost establert per la constructora Laber-2, SL.
  
No hi ha al·legacions pel senyor Enrique Labernia Panisello, en representació de Laber-2, SL.
  
9. A sol·licitud d'aquest servei, l'1 de juliol de 1998, va emetre informe el Servei de Costes en el qual posa de manifest:
  
«Segons l'opinió dels tècnics que subscriuen, pot acceptar-se la valoració presentada per l'interessat, que puja a la quantitat d' 1.125.000 pessetes.»
  
Les al·legacions efectuades no desvirtuen els fets ni fonaments tinguts en compte per a l'inici del present expedient sancionador, ja que les obres s'han fet sense tenir la preceptiva autorització prèvia d'aquesta administració.
  
D'acord amb les actuacions en el procediment es declaren fets provats els següents:
  
1. Que entre les fites M-110 i M-112 del terme municipal de Vinaròs (Castelló), carrer J, núm. 82, s'han fet obres consistents en la construcció d'una piscina, transformació d'una zona de gespa en una plataforma de formigó coberta amb pedra plana de marbre, cobriment amb pedra plana de marbre del mur de la parcel·la amb l'augment de l'alçària en 45 centímetres i demolició parcial del mur per a la col·locació d'una porta de fusta d'accés a la parcel·la.
  
2. Que les obres es troben en la zona afectada per la zona de servitud de protecció.
  
3. Que no hi ha autorització d'aquesta administració per a la realització de les obres.
  
4. Que no s'han restituït les coses a l'estat anterior.
  
Els fets declarats provats estan qualificats d'infracció greu tipificada en l'article 175.2.e) del Reglament de Costes.
  
Per a la indicada infracció es proposa una sanció de 281.250 pessetes (1690,35 euros) segons el que disposa l'article 183.b del Reglament per a l'Execució de la Llei de Costes.
  
Dels indicats fets són responsables el Sr. Heinz Günther Zimmermann i el Sr. Enrique Labernia Panisello en representació de Laber-2, SL.
  
En conseqüència aquest instructor proposa
  
1. Declarar responsables de la infracció de la Llei de Costes consistent en la construcció d'una piscina, transformació d'una zona de gespa en plataforma de formigó coberta amb pedra plana de marbre, cobriment amb pedra plana de marbre del mur de la parcel·la amb l'augmentat de l'alçària en 45 centímetres i demolició parcial del mur per a la col·locació d'una porta de fusta d'accés a la parcel·la entre les fites M-110 i M-112, del terme municipal de Vinaròs (Castelló), en la zona de servitud de protecció sense autorització administrativa, el senyor Heinz Günther Zimmermann i el senyor Enrique Labernia Panisello, en representació de Laber-2, SL.
  
2. Imposar solidàriament al senyor Heinz Günther Zimmermann i al senyor Enrique Labernia Panisello, en representació de Laber-2, SL, una sanció consistent en una multa de 281.250 pessetes (1690,35 euros)
  
3. Ordenar al senyor Heinz Günther Zimmermann i al senyor Enrique Labernia Panisello, en representació de Laber-2, SL, la restitució de les coses i la reposició a l'estat anterior, per mitjà de la demolició del que il·legalment s'ha construït d'acord amb el que estableix l'article 179 del Reglament de Costes.
  
4. Donar trasllat de la resolució que es dicte al Servei de Costes a l'efecte de la vigilància del compliment del que estableix el punt precedent.»
  
València, 3 de novembre de 1999.- L'instructor: José Luis Martínez Zahonero.»